|  |  |
| --- | --- |
|  | **EELNÕU** |
|  | 22.01.2025 nr 1-4/25/211 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Nõusoleku andmine riigihanke korraldamiseks ja lepingu sõlmimiseks (ventilatsiooniseadmete hooldus)** |
|  |
| |  | | --- | | Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2: | | 1. Anda Tapa Vallavalitsusele nõusolek korraldada riigihange Tapa vallale kuuluvate hoonete ventilatsiooniseadmete hooldamiseks ning hankelepingu sõlmimiseks perioodiks 01.03.2025 – 29.02.2028. 2. Otsus jõustub teatavakstegemisest.   Otsuse peale võib esitada Tapa vallavolikogule vaide haldusmenetluse seaduses sätestatud korras 30 päeva jooksul arvestades otsuse teadasaamise päevast või päevast, millal oleks pidanud otsuse teada saama või esitada kaebus Tartu Halduskohtule Halduskohtumenetluse seadustikus sätestatud tingimustel ja korras. | | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Tuleohutuse seaduse kohaselt peab isik kontrollima tema valduses oleva kinnisasja, ehitise, ruumi, seadme ja nende kasutamise ohutust ja nõuetekohasust. Samuti rakendama tulekahju tekkimist vältivaid meetmeid ning hoiduma tegevusest, mis võib põhjustada tulekahju.  Päästeamet kontrollib seadmetele ja paigaldistele esitatavate tuleohutusnõuete täitmist, ventilatsioonisüsteemi hooldamine kuulub ka nende alla.  Ventilatsioonisüsteemi paigaldamisel, kasutamisel, hooldamisel ja kontrollimisel tuleb vältida tuleohtu ning juhinduda tootja kasutusjuhendist ja/või standarditest.  Tapa vallas on alates 2011. aastast vallale kuuluvatele hoonetele ostetud hankega ventilatsiooniseadmete hooldust. 2018. aastal läbi viidud hankesse lisandusid objektid endise Tamsalu valla poolelt.  Hangete tulemusel on sõlmitud eelmine leping perioodiks 2022-2025 OÜ-ga Skat-Keskus maksumusega 54 561,60 eurot koos käibemaksuga (aastane maksumus 18 187,20 eurot).  Planeeritava riigihanke tulemusena kavatseme tellida ventilatsioonisüsteemide hooldusteenuseid kõikide Tapa vallale kuuluvatele hoonetele, kus on sundventilatsioon välja ehitatud.  Tapa vallale kuulub 16 hoonet, kus on täielikult või osaliselt välja ehitatud sundventilatsioon. Hetkel on Tapa vallale kuuluvates hoonetes ~ 70 hooldusvajadusega seadet. Praegu toimivad süsteemid on väga erinevas seisukorras.  Teenuse sisu.  Hankega tellitavate tööde käigus kontrollitakse ja korrastatakse kaks korda aastas välisõhurestid, õhuvõtu- ja väljapuhkeotsikud, ventilatsioonitorustiku isolatsioon, välisõhuklapid ning ventilatsiooniagregaadi tööaeg ja automaatika. Puhastatakse agregaat ja kütte kalorifeerid, kontrollitakse ventilaatori rihmad, laagrid ja amortisaatorid ning tehakse vajalikud hooldustööd. Rootor- ja plaatsoojusvahetite ning vahesoojuskandjaga soojusvahetite seisukord hinnatakse, lekete ja rõhu kontroll tehakse, ning vajadusel korrigeeritakse või täidetakse vahesoojuskandjat. Katuseventilaatori labad ja laagrid puhastatakse ning vajadusel vahetatakse. Ventilatsioonifiltrid hinnatakse, vajadusel vahetatakse ja tagatakse varufiltrite olemasolu, järgides standardeid.  Üks kord aastas, kokku kolm korda lepingu jooksul kontrollitakse ventilatsioonitorustiku ja -süsteemi puhtust, esitatakse tõendusmaterjal ning hinnatakse mustusastet standardi alusel. Kontrollitakse tuletõkkeklappide toimivust ja märgistus, vajadusel paigaldatakse uued sulavkaitsmed ja korrigeeritakse tuletõkkematerjale. Kõik tuletõkkeklappide asukohad kaardistatakse, märgistatakse unikaalse numbriga ning kantakse korruse plaanidele ja kontrolltabelisse, mida uuendatakse iga-aastaste ülevaatuste käigus. Lisaks sisaldab teenus nõustamist tööpäevadel ja rikete korral seadme omaniku abistamist rikke mahu kindlakstegemisel ja lisaks eelnevalt nimetatud töödele teostada riigihanke objektidel riigihanke käigus pakutud töötunni hinnaga remonttöid tagamaks seadmete eesmärgipärane töötamine.  Seoses hankelepingu lõppemisega on vajalik korraldada riigihange hooldustööde teostaja leidmiseks. On ettepanek sõlmida hooldustööde leping ajaperioodiga 36 kuud (01.03.2025 – 29.02.2028).  Õigusakti rakendamisega kaasnevad kulud kaetakse valla eelarves ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | |
|  | | |
| Eelnõu ja seletuskirja koostaja | hankespetsialist Kadri Kirsipuu |
| Eelnõu esitaja ja ettekandja | hankespetsialist Kadri Kirsipuu |